આ ગેંગનો ભાંડાફોડ તીસ હજારી પોલીસ ચોકીએ કર્યો છે. અસલમાં ઠગીના શિકાર બનેલા એક શખસે પોલીસ સ્ટેશનમાં ફરિયાદ કરી હતી કે, તેને મસાજ પાર્લરમાં કામ અપાવવાના બહાને ઠગવામાં આવ્યો છે. તેને રોજના હજારો રૂપિયા કમાવાની ઑફર કરી હતી પણ ક્યારેક મસાજ પાર્લરના સેટઅપ તો ક્યારેક મોંઘા તેલ ખરીદવાના બહાને સિક્યૉરિટી અમાઉન્ટ જમા કરાવતા રહ્યા. કોઈ યુવતી ફોન પર સંપર્ક કરતી હતી અને ઑનલાઈન કેશ ટ્રાન્સફર કરાવતી હતી. આ રીતે કામ અપાવવાના બહાને પૈસા પડવતા રહ્યાં અને જ્યારે વિરોધ કરવામાં આવ્યો તો ફોન સ્વિચ ઑફ કરીને સંપર્ક ખતમ કરી દેવામાં આવ્યો.